آمریکا ساکیت اوقیانوس‌دا اورتا منزیل‌لی موشکی یئرلشدیرمگی پلانلاشدیریر
آمریکا ساوونما ناظیری مارک اسپر، یاخین زاماندا ساکیت اوقیانوس بؤلگه‌سینده کونوانسیونل اورتا منزیل‌لی موشک یئرلش‌دیرمک ایستدیک‌لرینی سؤیله‌دی.
آمریکا پرزیدنتی دونالد ترامپ حکومتی‌نین اورتا مسافه‌لی نوکلئر گوجلری سازیشین‌دن (INF) رسمی شکیلده چکیلمه‌سی‌نین آردین‌دان، اسپر آوسترالیایا گئدرکن ژورنالیست‌لره بیر نئچه آی عرضینده کونوانسیونل اورتا منزیل‌لی موشک یئرلش‌دیرمک ایستدیک‌لرینی سؤیله‌دی.
داها گلیشمیش یئرلشک موشک‌ گلیشدیرمه‌نین زامان آلاجاغینی سؤیله‌یئن مارک اسپر،
"حقیقت بودور کی، بیز اونو زامان ایتیرمه‌دن یئرلش‌دیرمک ایسته‌ییریک. فیکریمجه، آیلارلا ایچینده" دئدی.
اسپر، آمریکانین بو حرکتینه چین‌دن گله‌جک اعتراضلارا یؤنلیک ایسه‌‌‌،
"اونلارین اوردونون اینوانتری‌نین یوزده 80-‌دن چوخو اورتا منزیل‌لی سیستم‌لردن عبارت‌دیر کی، بیریم ده آونلاردان بو شکیلده سیلاح ایسته‌مه‌میز اونلاری تعجب‌لندیرممه‌لی‌دیر" دئدی. قیمتلندیرمه ائتدی.
آمریکانین هیند-ساکیت اوقیانوس بؤلگه‌سینده بؤیوک مسافه‌لر سببی ایله آمریکانینی تأثیرلی اورتا منزیل‌لی سیلاح اینکیشاف ائتدیرمه‌سی‌نین واجیب اولدوغونو ادعا ائدن اسپر، موشک‌لرین هایارا یئرلشدیریلمه‌سی‌نین موتتفیق‌لرله دانیشیق‌لاردان آسی‌لی اولدوغونو وورغولادی.
آمریکا ایله روسیا آراسیندا 2010-جو ایلده ایمضالانمیش و 2021-جی ایلین فوریه‌ده باشا چاتان یئنی ایستراتژیک سیلاح‌لارین آزالدیلماسی سازیشی‌نین (New START) مدتی‌نین اوزادیلماسی‌نین منطیقلی اولمادیغینی بیل‌دیرن ساوونما ناظیری اسپر، آمریکانین دیگر نوکلئر گوج‌لرینی ماسایا گتیرجگینی و آنلاشمانین کونترول ائتدیگی سیلاح نوع‌لرینی گئنیشلندیرجگینی سؤیله‌دی.
اسپر یئنی سیلاح یاریشینا باشلاماغی دوشونمدیگینی، آنجاق آمریکانین هم آوروپانی، هم ده ساکیت اوقیانوسی قوروماغا قادیر اولان موشک‌لر یئرلشدیرمه‌لی اولدوغونو سؤیله‌دی.
آمریکا، 8 دسامبر 1987-جی ایلده سووئت سوسیالیست جمهوریت‌لری بیرلیگی (SSCB) ایله ایمضالادیغی،  500-5500  کیلومتر آرالیغیندا اولان و نوکلئر باش‌لیغی تاخیلابیلن موشک‌لری قاداغان ائدن INF –دان دونن رسمی اولا‌راق چیخاریلدی.
